User:KIMLENG1

วัดบ่อทอง วัดบ่อทอง สร้างขึ้นเมื่อปี พ.ศ. ๒๔๓๔ ในสมัยนั้นตั้งอยู่ที่ ตำบลคูขวาง อำเภอเชียงราก แขวงเมืองประทุมธานี ต่อมาพระอริยะธัชชะ เจ้าคณะเมืองกับพระครูนันทมุณีเจ้าคณะแขวงได้ขอพระราชทานวิสุงคามสีมา โดยมีพื้นที่ กว้าง ๒ เส้น ยาว ๒ เส้น ๕ วา และได้รับพระราชทานวิสุงคามเมื่อ พ.ศ. ๒๕๕๙ หลังจากนั้นประชาชนในแถบนี้ ได้สละทรัพย์ตามกำลังศรัทธา พร้อมกับพระเดชพระคุณท่านเจ้าคุณรามัญมุณี อดีตเจ้าอาวาสวัดบางหลวง ได้ช่วยกันสร้าง พระอุโบสถขึ้น บริเวณวัดที่สร้างขึ้นตอนนั้นมีเนื้อที่ ๙ ไร่ ๒ งาน เนื่องพื้นที่ส่วนใหญ่ของบริเวณนี้เป็นป่าทึบมาก รกไปด้วยพฤษชาติต่างๆ มีต้นไม้น้อยใหญ่ขึ้นเต็มไปหมด สัตว์ป่าก็มีมาก ด้วยเหตุที่บริเวณนี้เป็นที่ลาดลุ่มมีน้ำตลอดปี เมื่อก่อตั้งวัดขึ้นมาจึงพากันเรียก ว่า "วัดลาด" ซึ่งหมายถึง ที่ลาดลุ่ม อุดมสมบูรณ์ด้วยน้ำ ประชาชนที่มาอาศัยอยู่ในบริเวณนี้ ส่วนใหญ่เป็นชาวรามัญ(มอญ) คาดว่าน่าจะย้ายรกรากถิ่นฐานมาจากชายแม่น้ำเจ้าพระยา เพื่อมาถางป่าจับจองพื้นที่ทำกิน ผู้ที่มีความอดทนต่อธรรมชาติ และไม่ครั่นคร้ามต่อสัตว์ร้าย ก็ถากถางพงไพรจนได้เนื้อท่ตามกำลังมากน้อยบางส่วนก็มอบถวายให้ก่อตั้งวัด วัดบ่อทอง มีลำดับเจ้าอาวาสดังต่อไปนี้ ๑.พระอธิการเอี่ยมตั้งแต่ พ.ศ.๒๔๓๔ ถึง พ.ศ. ๒๔๓๗ ๒.พระอธิการเจิ่นตั้งแต่ พ.ศ.๒๔๓๗ ถึง พ.ศ.๒๔๔๑ ๓.พระอธิการแช่ะตั้งแต่ พ.ศ.๒๔๔๑ ถึง พ.ศ.๒๔๔๖ ๔.พระอธิการจู ตั้งแต่ พ.ศ.๒๔๖๖ ถึง พ.ศ.๒๔๗๓ ๕.พระอธิการสำเภา ตั้งแต่ พ.ศ.๒๔๗๓ ถึง พ.ศ.๒๕๑๖ ๖.พระครูสุนทรธรรมทัต ตั้งแต่ พ.ศ.๒๕๑๖ ถึง พ.ศ.๒๕๒๙ ๗.พระครูวิมลสุวรรณากร ตั้งแต่ พ.ศ.๒๕๒๙ ถึง พ.ศ.๒๕๕๗ ๘.พระมหาสมโภชน์ ฐานสมฺปนฺโน ตั้งแต่ พ.ศ.๒๕๕๗ ถึง ปัจจุบัน